पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना वायरस का कहर थमने का नाम नहीं ले रहा। लगातार बढ़ते संक्रमण को देखते हुए अशोक गहलोत सरकार ने लॉकडाउन जैसी पाबंदियों को बढ़ाकर 17 मई तक करने का फैसला लिया है। वहीं, आज वीकेंड लॉकडाउन के दौरान पुलिस भी सख्ती करती हुई दिखी। दूध-डेयरी और सब्जी-फलों की दुकानों के अलावा मार्केट पूरी तरह बन्द रहा।
वीकेंड लॉकडाउन की पालना के लिए चौक चौराहों पर पुलिस बल तैनात किया हुआ है। बाजारों में सिर्फ आवश्यक वस्तुओं के लिए आने दिया जा रहा है। शहर में बिना वजह सड़क पर घूमने वालों के खिलाफ कार्रवाई कर रही है। दिन बढ़ने के साथ साथ सड़कों पर सन्नाटा पसर गया। लोगों ने घरों से बाहर निकलने की हिम्मत नहीं की, लेकिन इस दौरान कई लोग वैक्सीन लगाने भी वैक्सीनेशन सेंटर पहुंचे।
शादी में पहुचे 50 से ज्यादा लोग, 25 हजार का लगाया जुर्माना
नगर परिषद ने शहर में कार्रवाई करते हुए एक रिसोर्ट में चल रहे विवाह समारोह में कोविड-19 प्रोटोकॉल की पालना नहीं करने पर 25 हजार का जुर्माना लगाया। आयुक्त रिंकल गुप्ता ने बताया कि शहर के कुकड़ा रिसोर्ट में विवाह समारोह का आयोजन किया जा रहा था।
निरीक्षण करने जब कुकड़ा रिसोर्ट पहुंचे तो वहां कोविड-19 प्रोटोकॉल का उल्लंघन करते हुए देखा। समारोह में 50 से भी अधिक लोग रिसोर्ट में एकत्रित थे जो कोरोना गाइडलाइन के का उल्लंघन है। इसलिए इसे गंभीरता से लेते हुए 25 हजार का जुर्माना लगाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn